Public procurement notice: Prior Information Notice Without Call For Competition
Published: 2021-04-23
Buyer: Helsingin ja Uudenmaan sairaanhoitopiirin kuntayhtymä
Country: FI
Contract type: Supplies
CPV classification: 33000000

Technical requirements: Lääketieteelliset laitteet, farmaseuttiset valmisteet ja henkilökohtaiseen hygieniaan liittyvät tuotteet
Tämä ilmoitus ei ole hankintailmoitus tai tarjouspyyntö, vaan tietopyyntö markkinoilla toimiville toimittajille (jäljempänä "tietopyyntö"). Hankintayksikkö ei aloita tarjouskilpailua tietopyynnön julkaisulla, vaan mahdollinen hankintailmoitus ja tarjouspyyntö julkaistaan myöhemmin.
Tietopyyntö ei velvoita hankintayksikköä toteuttamaan varsinaista hankintaa. Tietopyyntöön vastaaminen ei ole edellytys myöhempään mahdollisesti järjestettävään tarjouskilpailuun osallistumiselle. Toimittajille ei makseta korvausta tietopyyntöön vastaamisesta tai mahdolliseen markkinavuoropuheluun osallistumisesta.
Hankintayksikkö eli Helsingin ja Uudenmaan sairaanhoitopiirin kuntayhtymä (jäljempänä HUS) on valmistelemassa dialyysitarvikkeiden kilpailutusta. Tuotteita tilataan vuosittain noin 415 000,00 EUR:lla. HUS kokoaa nyt tietoa markkinoilla olevista tuotteista sekä markkinoilla toimivien toimittajien näkemyksiä kilpailutukseen liittyen ja julkaisee tässä tarkoituksessa tietopyynnön.
HUSin vastuulla on Suomen suurin sairaanhoitopiiri. HUS tuottaa erikoissairaanhoidon palveluja jäsenkuntiensa 1,5 miljoonalle asukkaalle ja vastaa lisäksi eräistä erityistason palveluista koko Suomessa.
HUS Logistiikka toimii koko HUSin yhteishankintayksikkönä ja huolehtii lisäksi HUSin logistiikkapalveluista sekä lääkintäteknisistä palveluista. HUS Logistiikan asiakkaita ovat kaikki HUSin sairaalat ja hoitoyksiköt. Lisäksi HUS Logistiikka tuottaa palveluja niille HUSin jäsenkunnille ja HYKS-erityisvastuualueille, jotka ovat tehneet palvelusopimuksen HUS Logistiikan kanssa.
HUS Logistiikka tulee kilpailuttamaan sisätautien, kirurgian ja kardiologian kategorioiden käyttöön jäljempänä määritellyt dialyysitarvikkeet tulevalle sopimuskaudelle. Sovellettava hankintamenettelymalli päätetään myöhemmin.
Hankinnan tavoitteena on kokonaistaloudellisesti edullinen, laadukas sekä tarkoituksenmukainen tuotevalikoima laajalle asiakaskunnalle.
Alustavan suunnitelman mukaan hankintamenettelynä käytetään avointa menettelyä. Avoimessa menettelyssä hankintayksikkö julkaisee hankintailmoituksen Hilma-ilmoituskanavassa ja asettaa tarjouspyynnön avoimesti kaikkien saataville. Kaikki hankinnasta kiinnostuneet toimittajat voivat tehdä tarjouksen.
Avoimella menettelyllä HUS perustaa useamman toimittajan puitejärjestelyn siten, että puitesopimus tulisi voimaan vuoden 2021 loppuun mennessä.
Hankinnan kohteena ovat dialyysitarvikkeet, jotka tullaan alustavan suunnitelman mukaan jakamaan tarjouspyynnössä osa-alueisiin seuraavasti:
Osa-alueet jakautuvat alustavan suunnitelman mukaan useampiin tuoteryhmiin. Lista ei ole tyhjentävä, ja hankinnan kohde määritellään täsmällisesti hankintailmoituksessa ja myöhemmissä tarjouspyynnöissä.
1. Olisiko hankinta näkemyksenne mukaan tarkoituksenmukaista toteuttaa puitejärjestelynä? Mitä asioita puitejärjestelynä toteutettavassa hankinnassa tulisi erityisesti huomioida?
3. Mihin seuraavista tuoteryhmistä olisitte mahdollisesti kiinnostuneita tarjoamaan? Voitte valita useamman.
4. Kuinka laajaa tuotevalikoimaa pystytte tarjoamaan (per edellä mainitut tuoteryhmät mahdollisine alakategorioineen)?